En atros dos decumentos (docs. 7-8) se recenta a venda d'una vinya y qualques fincas por parti de Lope Inyigones de Vilás a o monesterio de Fanlo. En 1036, Bradilo concede a iste mesmo monesterio o suyo herencio en Vilás y atras propiedatz (doc. 21). Banzo, l'abat de Fanlo, tamién mercó a Íñigo Dacón un campo en Vilás y un mulo por cient sueldos, trenta cafíces de trigo y diez sueldos de cazmi, estando testigos d'a crompa os habitants de Vilás, Abiniella y Buesa.